**Årlig selvevaluering i henhold til bekendtgørelse om erhvervsuddannelser.**

**Formål:**

Vi skal som erhvervsskole gennemføre en årlig selvevaluering. Evalueringen skal omfatte mindst et område der vedrører skolens tilrettelæggelse af og gennemførelse af uddannelser og undervisning. Selvevalueringen skal udmøntes i en opfølgningsplan.

**Krav til opfølgningsplan:**

Vores opfølgningsplan skal være tilgængelig på skolens hjemmeside og som minimum indeholde flg.:

* Ændringsbehov
* Operationelle mål
* Strategi
* Tidsplan

**Aktører:**

Skolens lærere, ledelse samt repræsentanter fra elevrådet.

**Metode:**

Vi har valgt at tage afsæt i skolens elevtrivselsundersøgelse foretaget ultimo 2019. Resultaterne fra elevtrivselsundersøgelsen er samlet i 6 forskellige overskrifter, og vi vurderer at eleverne generelt er udfordret omkring ”Tro på egne evner” samt ”Egen indsats og motivation”.

**Fokusområde i selvevaluering:**

Vi har i 2020 valgt at fokusere på elevernes ”Tro på egne evner”. Fokusområdet er mest målrettet til EUD-eleverne og mindre til EUX-eleverne.

**Forandringsmodellen:**

Vi benytter en forandringsmodel som alle aktører i fællesskab har arbejdet med, og vi forventer at alle aktører er tro mod indholdet i forandringsmodellen.

**Succeskriterie:**

I den kommende elevtrivselsundersøgelse (ultimo 2020) forventer vi en forbedring i elevernes ”Tro på egne evner”, og vores mål er en score på 4,0.